b"\n_START_ARTICLE_\nBrez povratka 4\n_START_SECTION_\nVsebina\n_START_PARAGRAPH_\n\xc5\xa0tudent Nick O'Bannon se udele\xc5\xbei avtomobilske dirke s svojim dekletom Lori Miligan in njunima prijateljema; Huntom Wynorski in Janet Cunningham, ko do\xc5\xbeivi vizijo, v kateri se zgodi stra\xc5\xa1na nesre\xc4\x8da, v kateri umre nekaj ljudi in uni\xc4\x8di prizori\xc5\xa1\xc4\x8de. Nick spro\xc5\xbei paniko in se spre z Carterjem Danielsem, ki svoji \xc5\xbeeni naro\xc4\x8di, da po\xc4\x8daka na prizori\xc5\xa1\xc4\x8du, ko bo on sledil Nicku ven. Prizori\xc5\xa1\xc4\x8de zapustijo tudi avtomehanik Andy Kewzer in njegovo dekle Nadia Monroy, ter mlada mama Samantha Lane, katerim sledi varnostnik George Lanter. Ko se zgodi nesre\xc4\x8da, George ne dovoli Carterju, da bi se vrnil po svojo \xc5\xbeeno. Med kri\xc4\x8danjem na ostale Nadio obglavi avtomobilska guma, ki prileti iz stadiona._NEWLINE_Nekaj dni po nesre\xc4\x8di, \xc5\xbeeli pijan Carter za\xc5\xbegati kri\xc5\xbe pred Georgevo hi\xc5\xa1o, saj je po njegovem on krivec za smrt njegove \xc5\xbeene. Vendar \xc4\x8dudna naklju\xc4\x8dja povzro\xc4\x8dijo, da se njegov tovornjak odpelje sam od sebe. Ko Carter sku\xc5\xa1a prevzeti nadzor nad vozilom ga zagrabi kljuka njegovega tovornjaka, ki se v\xc5\xbegi in tako Carterja ubije. Naslednji dan Samantho ob koncu obiska lepotilnega salona ubije kamen, ki prileti v njeno oko. Ko za to prebere Nick v \xc4\x8dasopisu, je prepri\xc4\x8dan, da je smrt prihaja po \xc5\xbeivljenja v istem zaporedju, kot bi morali umreti v nesre\xc4\x8di. Hunt in Janet mu no\xc4\x8deta verjeti, vendar prepri\xc4\x8da Georga. Skupina \xc5\xbeeli opozoriti Andya, vendar slednjega po vrsti \xc4\x8dudnih naklju\xc4\x8dij odvr\xc5\xbee v kovinsko ograjo, kjer ga razkosa. Ko Nick dobi vizijo v zvezi z vodo, se odpravi opozorit Hunta, ki je od\xc5\xa1el na kopali\xc5\xa1\xc4\x8de, Lori in George pa sku\xc5\xa1ata najti Janet, ki obti\xc4\x8di v avtopralnici. Hunt odvr\xc5\xbee svoj sre\xc4\x8dni kovanec v bazen, in ko gre ponj se za\xc4\x8dne bazen prazniti. Ujame se na odprtino za praznjenje bazena, in njegovo drobovje povle\xc4\x8de skozi sistem \xc5\xa1e preden ga Nick utegne re\xc5\xa1iti. Lori in George re\xc5\xa1ita Jannet iz avtopralnice v zadnji sekundi. Kasneje sku\xc5\xa1a George narediti samomor, ker se obto\xc5\xbeuje za smrt svoje dru\xc5\xbeine v prometni nesre\xc4\x8di, vendar vsak samomor propade. Lori verjame, da so se s tem, ko so re\xc5\xa1ili Janet, izbrisali iz seznama smrti. Zato za\xc4\x8dnejo proslavljati. _NEWLINE_Nick se nato spomni kavboja Jonathana Grovesa, s katerim so zamenjali sede\xc5\xbee na dirki. Zave se, da je on naslednji na smrtnem seznamu. Z Georgom se odpravita v bolni\xc5\xa1nico, kjer Jonathan okreva zaradi po\xc5\xa1kodb iz nesre\xc4\x8de na dirki. Ko voda iz kadi v nadstropju, ki le\xc5\xbei nad Jonathanovo sobo, za\xc4\x8dne curljati na elektronske naprave, Jonathan pade iz postelje in posku\xc5\xa1a pre\xc4\x8dkati sobo do izhoda. Ko prideta Nick in George, se v trenutku na Jonathana sesuje kad. Nato Georga na cesti povozi re\xc5\xa1ilni avto, Nick pa spozna, da sta Lori in Janet \xc5\xa1e vedno v nevarnosti. Nick ste\xc4\x8de v kino in re\xc5\xa1i Lori, Janet pa zaradi veri\xc5\xbene reakcije umre ko pride do eksplozije za filmskim platnom. Stavba se zaradi eksplozije za\xc4\x8dne sesuti in Lori povle\xc4\x8de mehanizem premikajo\xc4\x8dih stopnic in jo ubije. Nick se zave, da je to vizija in re\xc5\xa1ilec nenadoma povozi do smrti Georga._NEWLINE_V kinu Lori za\xc4\x8dne sumiti, da je nekaj narobe, vendar jo Janet miri. Nick ste\xc4\x8de v sobo za filmskim platnom, da bi prepre\xc4\x8dil eksplozijo, vendar ga tam na tla spravi pi\xc5\xa1tola za \xc5\xbeeblje. Nick tako aktivira po\xc5\xbearni alarm in vsi so re\xc5\xa1eni. \xc4\x8cez dva tedna, Nick opozori delavca, blizu njihovega najljub\xc5\xa1ega bara ''Ubijalska kava'', zaradi napake pri delu, vendar ga ta presli\xc5\xa1i. Med pogovorom z Lori in Janet se Nick spomni, da jih smrt \xc5\xbeeli ubiti na mestu, ko bodo vsi skupaj. Ravno v tistem trenutku, zaradi napake delavca, pridrvi tovornjak v bar in jih pobije. Nato v rentgenskem stilu prika\xc5\xbee kako vsi trije umrejo."